Mirandus เป็นเกมแนวแฟนตาซีรูปแบบผู้เล่นหลายคนเล่นตามบทบาท (Massive Multiplayer Online Role-Playing Game: MMORPG) ที่ขับเคลื่อนด้วยเทคโนโลยี Blockchain โดยเกมนี้ถูกตั้งค่าให้ประกอบไปด้วยป้อมปราการขนาดใหญ่ 5 ป้อม และจะปกครองโดยผู้เล่น 5 คนในฐานะพระราชา ที่จะกำหนดทิศทางการปกครองของตนเอง ซึ่งหนึ่งในสิ่งที่ดีที่สุดเกี่ยวกับเกมนี้คือผู้เล่นจะมีอิสระในการเลือกสิ่งที่ตัวเองต้องการจะทำได้อย่างอิสระ โดยจะสามารถเข้าร่วมกับหนึ่งในผู้ปกครองป้อมปราการอื่นได้ สำรวจสัตว์ป่า ต่อสู้กับสัตว์ประหลาด หรือจะตั้งร้านค้าในเมืองใดเมืองหนึ่งก็ได้เช่นกัน
หัวใจหลักของ Mirandus คือแนวคิดในการเป็นเจ้าของตัวละครที่เล่นในเกมอย่างแท้จริง โดยผู้เล่นและผู้ที่มีส่วนร่วมจะสามารถเป็นเจ้าของไอเทมทุกรายการในเกม เช่น อาวุธ ร้านค้า และเมืองต่าง ๆ นอกจากนี้การตัดสินใจใด ๆ ที่ผู้เล่นกระทำก็จะส่งผลต่อรูปเกม และการกระทำของผู้เล่นจะสร้างสภาพแวดล้อมรอบ ๆ ขึ้นมาโดยอัตโนมัติ นอกจากนี้แล้วผู้เล่นยังสามารถสร้างเศรษฐกิจ ระเบียบการปกครอง และพันธมิตรทางการเมืองขึ้นมาได้ และการที่จะมีเศรษฐกิจที่เฟื่องฟูได้นั้นก็ขึ้นอยู่กับการร่วมมือกันของทุกคนด้วย ตัวอย่างเช่น นักผจญภัยต้องการอาหารจากคนขายเนื้อ คนขายเนื้อก็ต้องการเนื้อจากฟาร์มเลี้ยงสัตว์ หรือผู้เล่นบางรายอาจต้องการให้ช่างตีเหล็กซ่อมแซมอาวุธ ซึ่งจะต้องใช้ไม้จากช่างตัดไม้เพื่อทำด้ามอาวุธ เป็นต้น ซึ่งผู้เล่นสามารถสนุกสนานและเพลิดเพลินกับการรับบทบาทเป็นอะไรก็ได้ในเกม ตั้งแต่นักผจญภัย พ่อค้า ไปจนถึงชาวนา และนักกวี เป็นต้น
แม้ว่าเกมจะยังอยู่ในช่วงเริ่มต้นของการพัฒนาก็ตาม แต่ผู้เล่นสามารถซื้อสิ่งปลูกสร้างและตัวละครรุ่นลิมิเต็ดเอดิชั่นที่สามารถนำมาใช้ในเกมได้ นอกจากนี้การเป็นเจ้าของที่ดินก็หมายถึงความสามารถในการทำเงินได้ เนื่องจากมันจะเป็นการปูทางไปสู่โอกาสมากมาย เช่น การซื้อขาย เป็นต้น รวมไปถึงยังมีตัวเลือกที่เรียกว่า Free-to-play ด้วยเช่นกัน